**Izziņa par atzinumos sniegtajiem iebildumiem**

**par likumprojektu „Grozījumi Covid-19 infekcijas izplatības pārvaldības likumā”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2021.gada 5.jūlijā |
|  |  |
| Saskaņošanas dalībnieki | Finanšu ministrija, Tieslietu ministrija, Ekonomikas ministrija, Veselības ministrija, Pārresoru koordinācijas centrs |
|  |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrija |
|  | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | Likumprojekts „Grozījumi Covid-19 infekcijas izplatības pārvaldības likumā” (turpmāk – Likumprojekts). | **Finanšu ministrija:**  Ne likumprojekta 1.pantā, ne anotācijā nav norādīts, kādi dati un kādā apjomā būs jāsniedz Valsts ieņēmumu dienestam (turpmāk – VID), līdz ar to nevar izvērtēt sniedzamo datu apjomu, kā arī to, vai VID rīcībā ir dati, ko plāno saņemt attiecīgās institūcijas.  Ja likumprojektā ietvertā Covid-19 infekcijas izplatības pārvaldības likuma 6.8panta redakcija netiks precizēta un sniegts skaidrojums anotācijā par datu izmantošanu, tad iespējams risks, ka no VID saņemto datu apjoms būs lielāks, nekā tas nepieciešams plānotā nolūka nodrošināšanai, kādam tie tiks izmantoti, un līdz ar to iespējams, ka pieņemtās likuma normas izpildes procesā tiks pārkāpts viens no svarīgiem datu subjekta tiesību uz savu datu aizsardzību mehānismiem – Vispārīgās datu aizsardzības regulas 5.panta 1.punkta “c” apakšpunktā minētais personas datu apstrādes princips.  Ņemot vērā minēto, lūdzam papildināt likumprojekta 1.pantā ietverto 6.8panta redakciju ar datiem, kādus plāno saņemt no VID, un sniegt skaidrojumu anotācijā, norādot precīzi, kādus datus un kādā apjomā ir paredzēts saņemt no VID un, kādus no VID datu veidus attiecīgās institūcijas izmantos. | **Ņemts vērā** | Papildināts Likumprojekta sākotnējās ietekmes novērtējuma ziņojums (anotācija) ar šādu skaidrojumu:  „Likumprojekta mērķis, paredzot grozīt Likuma 6.8 pantu, ir sekmēt vakcināciju un sasniegt pēc iespējas augstāku vakcinācijas aptveri sabiedrībā kopumā, kā arī balstīt to uz datiem attiecībā uz vakcinācijas procesa norisi un vakcinēto personu īpatsvaru dažādās profesiju un amatu grupās, dažādās vecuma grupās, kā arī pašvaldībās un tautsaimniecības nozarēs. Likumprojekta īstenošanas rezultātā iegūtie dati ļaus sekmīgāk un mērķtiecīgāk veicināt vakcinācijas pret Covid-19 norisi, kā arī mērķtiecīgāk un precīzāk vadīt koronavīrusa SARS-CoV-2 izplatību ierobežojošo pasākumu noteikšanu un īstenošanu, tādējādi mazinot izmaksas tautsaimniecībai.  Lai nodrošinātu minēto mērķu īstenošanu, Likumprojekta 1.pants paredz noteikt, ka Centrālā statistikas pārvalde saņems personas datus (vārds, uzvārds, personas kods) par personām, kurām ir uzsākta un pabeigta vakcinācija pret Covid-19, un apvienos šos datus ar datiem par šīm personām no citām valsts informācijas sistēmām un izveidos pseidonimizētu datu masīvu, kas tiks izmantots šo datu analīzei un lēmumu pieņemšanai par vakcinācijas veicināšanas pasākumiem un potenciāli par Covid-19 izplatību ierobežojošiem pasākumiem.  Likumprojekta 1.panta būtība ir paredzēt, ka tiek sniegts deleģējums tam, ka Centrālā statistikas pārvalde, balstoties uz Nacionālā veselības dienesta reizi divās nedēļās iesniegtiem vakcināciju uzsākušo un vakcināciju pabeigušo personu personas kodiem, sasaista personas kodu un vārdu un uzvārdu ar Centrālās statistikas pārvaldes rīcībā esošajiem Pilsonības un migrācijas pārvaldes Iedzīvotāju reģistra informācijas sistēmas, Valsts ieņēmumu dienesta, Izglītības un zinātnes ministrijas, Valsts sociālās apdrošināšanas aģentūras un Nodarbinātības valsts aģentūras datiem par šīm personām, kā arī tūlītēji nodrošina apvienoto datu pseidonimizēšanu un personu kodu, vārdu un uzvārdu dzēšanu, kā arī izveidotā pseidonomizētā datu masīva drošu attālinātu piekļuvi Slimību profilakses un kontroles centram (saglabājot Slimību profilakses un kontroles centra personu reģistrācijas numurus), Ekonomikas ministrijai un Pārresoru koordinācijas centram šo datu analīzei bez Slimību profilakses un kontroles centra personu reģistrācijas numuriem. Pseidonimizētajā datu masīvā tiktu iekļauti šādi dati par personu: personas datu iekļaušanas datu masīvā datums, vakcinācijas kursa pirmās un otrās devas saņemšanas datumi, vakcīnas nosaukums, un sociālekonomiskie dati – personas dzimšanas gads, personas deklarētās dzīvesvietas adrese, personas darba vieta, tautsaimniecības nozare pēc NACE klasifikācijas, darba vietas adrese, amatu grupa, amats, personas bezdarbnieka vai pensionāra statuss. Papildus Centrālā statistikas pārvalde pievieno informāciju par personu kopskaitu valstī, kas atbilst katrai no datu pazīmēm, piemēram, 1971.gadā dzimušo iedzīvotāju kopskaits vai bērnudārzu pedagogu kopskaits valstī.  Lai nodrošinātu, ka personu personas dati tiek izmantoti tikai regulējuma leģitīmā mērķa sasniegšanai un netiek uzglabāti ilgāk nekā tas ir nepieciešams šī mērķa sasniegšanai, Ministru kabineta noteikumos jāparedz, ka Centrālā statistikas pārvalde personas kodus un vārdus un uzvārdus pēc datu apvienošanas un pseidonimizēšanas dzēš, bet pseidonimizētos datus par personu glabā ne ilgāk kā nepieciešams un datu masīvu regulāri atjauno, papildinot to ar jaunāko informāciju un dzēšot to informāciju, kuras glabāšana datu masīvā vairs nav nepieciešama. [..]” |
|  | Likumprojekta 2.pantā ietvertā Covid-19 infekcijas izplatības pārvaldības likuma 7.panta ceturtā daļa:  „(4) Ja pasākums ir izziņots un izlikts pārdošanā līdz 2021.gada 15.jūnijam un pakalpojuma sniedzējs pēc pasākuma izziņošanas saskaņā ar normatīvo aktu prasībām ir noteicis tādas epidemioloģiskās drošības prasības pasākuma norisei, kas liedz personai apmeklēt pasākumu, jo personai nav sadarbspējīga vakcinācijas, pārslimošanas vai testēšanas sertifikāta (Covid-19 sertifikāts) atbilstoši izziņotajam pasākuma norises veidam, persona epidemioloģiskās drošības nolūkos atsakās apmeklēt pasākumu, pakalpojuma sniedzējs nesaņemtā pakalpojuma gadījumā pēc pieprasījuma līdz 2021.gada 31.augustam atmaksā patērētājam biļetes cenu.” | **Finanšu ministrija:**  Ņemot vērā, ka informatīvā ziņojuma "Par atbalsta programmas "Par atbalsta pasākumu Covid-19 krīzes ietekmētajiem kultūras pasākumu rīkotājiem" pagarinājumu" (turpmāk – informatīvais ziņojums) (apstiprināts Ministru kabinetā 29.06.2021) 2.lpp. ietvertais biļešu atgriešanas kompensācijas gadījums – par līdz 2021.gada 31.augustam atgrieztajām biļetēm uz pasākumiem, kuri bija izlikti tirdzniecībā līdz 2021.gada 15.jūnijam un tie notiek ar izmainītiem norises nosacījumiem, ja persona tos nevar apmeklēt noteikto ierobežojumu dēļ (nav veikta vai pabeigta pilna vakcinācija pret Covid-19, nav atbilstošs Covid-19 tests pasākuma apmeklējumam), vai arī izmainīto norises nosacījumu dēļ (datuma un programmas maiņa) – neparedz biļešu maksas atgriešanu, ja persona epidemioloģiskās drošības nolūkos nevēlas apmeklēt pasākumu, lūdzam precizēt likumprojekta 2.pantā ietvertā 7.panta ceturto daļu, svītrojot vārdus “persona epidemioloģiskās drošības nolūkos nevēlas apmeklēt pasākumu”, lai nodrošinātu atbilstību apstiprinātajam informatīvajam ziņojumam. Vienlaikus vēršam uzmanību, ka šāds nosacījums rada plašas interpretācijas iespējas un publisko līdzekļu izšķērdēšanas riskus, jo nav skaidri kritēriji, pēc kuriem noteiks, vai persona nevēlas apmeklēt pasākumu tieši epidemioloģiskās drošības nolūkos. | **Ņemts vērā** | Precizēta Likumprojekta 2.pantā ietvertā 7.panta ceturtā daļa, svītrojot vārdus „persona epidemioloģiskās drošības nolūkos nevēlas apmeklēt pasākumu” un izsakot šādā redakcijā:  „(4) Ja pasākums ir izziņots un izlikts pārdošanā līdz 2021.gada 15.jūnijam un pakalpojuma sniedzējs pēc pasākuma izziņošanas saskaņā ar normatīvo aktu prasībām ir noteicis tādas epidemioloģiskās drošības prasības pasākuma norisei, kas liedz personai apmeklēt pasākumu, jo personai nav sadarbspējīga vakcinācijas, pārslimošanas vai testēšanas sertifikāta (Covid-19 sertifikāts) atbilstoši izziņotajam pasākuma norises veidam, pakalpojuma sniedzējs nesaņemtā pakalpojuma gadījumā pēc pieprasījuma līdz 2021.gada 31.augustam atmaksā patērētājam biļetes cenu.”  Attiecīgi precizēts arī Likumprojekta sākotnējās ietekmes novērtējuma ziņojums (anotācija). |
|  | Likumprojekta 2.pantā ietvertā Covid-19 infekcijas izplatības pārvaldības likuma 7.panta sestā daļa:  „(6) Pakalpojuma sniedzējam, kurš šā panta ceturtajā vai piektajā daļā minētā nesaņemtā pakalpojuma gadījumā atmaksājis patērētājam biļetes cenu, ir tiesības uz valsts kompensāciju 80% apmērā no patērētājam atmaksātās summas.” | **Finanšu ministrija:**  Vēršam uzmanību, ka Covid-19 infekcijas izplatības pārvaldības likuma 1.pantā definētais likuma mērķis ir “noteikt tiesisko kārtību Covid-19 infekcijas izplatības laikā, paredzot atbilstošu pasākumu kopumu, kas nodrošina ar sabiedrības veselības un drošības interesēm samērīgu privātpersonu tiesību un pienākumu apjomu un efektīvu valsts un pašvaldību institūciju darbību”, savukārt Covid-19 infekcijas izplatības seku pārvarēšanas likuma 1.pantā definētais likuma mērķis ir “noteikt tiesisko kārtību Covid-19 infekcijas (turpmāk — Covid-19) izplatības laikā, paredzot atbilstošu pasākumu kopumu Covid-19 izplatības seku (turpmāk arī — Covid-19 izraisītā krīze) pārvarēšanai un īpašos atbalsta mehānismus un izdevumus, kas tieši saistīti ar Covid-19 izplatības ierobežošanu, lai nodrošinātu sabiedrības ekonomiskās situācijas uzlabošanos un veicinātu valsts tautsaimniecības stabilitāti”. Ņemot vērā, ka likumprojekta 2.pants paredz papildināt Covid-19 infekcijas izplatības pārvaldības likuma 7.pantu ar sesto daļu, kas nosaka īpašu atbalsta mehānismu (tiesības uz valsts kompensāciju 80% apmērā no patērētājam atmaksātās summas) pakalpojuma sniedzējam, kurš šā panta ceturtajā vai piektajā daļā minētā nesaņemtā pakalpojuma gadījumā atmaksājis patērētājam biļetes cenu, secināms, ka minētā likumprojekta norma neatbilst Covid-19 infekcijas izplatības pārvaldības likuma 1.pantā definētajam likuma mērķim un būtu iekļaujama Covid-19 infekcijas izplatības seku pārvarēšanas likumā. Ievērojot minēto, lūdzam precizēt likumprojekta 2.pantu, svītrojot 7.panta sesto daļu un paredzēt grozījumus Covid-19 infekcijas izplatības seku pārvarēšanas likumā. Atbilstoši precizējumiem likumprojektā lūdzam precizēt arī anotācijā ietverto informāciju.  **Finanšu ministrija:**  Vēršam uzmanību, ka likumprojekts paredz papildināt Covid-19 infekcijas izplatības pārvaldības likuma 7.pantu ar piekto daļu, nosakot, ka, ja pasākums izziņots un izlikts pārdošanā pēc 2021.gada 15.jūnija un tas paredzēts personām ar sadarbspējīgu testēšanas sertifikātu, bet personai 48 stundas pirms pasākuma vai pasākuma norises dienā tiek konstatēts pozitīvs Covid-19 testa rezultāts, pakalpojuma sniedzējs nesaņemtā pakalpojuma gadījumā pēc patērētāja pieprasījuma atmaksā biļetes cenu ne vēlāk kā 30 (trīsdesmit) dienu laikā pēc pasākuma norises dienas. Atzīmējam, ka atbilstoši š.g. 29.jūnija Ministru kabineta sēdes prot. Nr.50 56.§ 2. un 3.punktam tika atbalstīta Valsts kultūrkapitāla fonda mērķprogrammas "Kultūras pasākumu rīkotāju biļešu kompensācija" turpināšana līdz 2021.gada 31.decembrim, vienlaikus nosakot, ka nepieciešamais finansējumu līdz 2021.gada 31.decembrim, kas nepārsniedz 2 132 861 EUR, ir nodrošināms no valsts budžeta programmas 02.00.00 "Līdzekļi neparedzētiem gadījumiem". Līdz ar to aicinām Kultūras ministriju izvērtēt minētās likumprojekta normas kopsakarību ar Ministru kabineta š.g. 29.jūnija pieņemto lēmumu un šim mērķim paredzēto finansējumu. | **Ņemts vērā** | Precizēts Likumprojekta 2.pants, svītrojot Likumprojekta 2.pantā ietverto Covid-19 infekcijas izplatības pārvaldības likuma 7.panta sesto daļu.  Attiecīgi precizēts arī Likumprojekta sākotnējās ietekmes novērtējuma ziņojums (anotācija). |
|  | Likumprojekta 1.pantā ietvertais Covid-19 infekcijas izplatības pārvaldības likuma 6.8 pants.  1. Izteikt 6.8 pantu šādā redakcijā:  „**6.8 pants.** Lai padziļināti analizētu epidemioloģisko situāciju, apzinātu vakcinācijas procesa progresu dažādās sabiedrības grupās un tautsaimniecības nozarēs un veicinātu vakcinācijas procesu, un pieņemtu lēmumus par aizsardzības un atbalsta pasākumiem un to efektivitātes uzlabošanu, Centrālā statistikas pārvalde (turpmāk – Pārvalde) no Slimību profilakses un kontroles centra un Nacionālā veselības dienesta saņem datus par personām, kas inficētas ar koronavīrusu SARS-CoV-2, personām, kuras uzsākušas un pabeigušas vakcinācijas pret Covid-19 procesu, un veic šo datu apstrādi, tos apvienojot ar Pārvaldes rīcībā esošajiem Pilsonības un migrācijas pārvaldes Iedzīvotāju reģistra informācijas sistēmas, Valsts zemes dienesta Valsts adrešu reģistra informācijas sistēmas, Valsts ieņēmumu dienesta, Valsts sociālās apdrošināšanas aģentūras, Izglītības un zinātnes ministrijas un Nodarbinātības valsts aģentūras datiem par šīm personām, kā arī nodrošina apvienoto datu pseidonimizēšanu un drošu attālinātu piekļuvi Ekonomikas ministrijai, Slimību profilakses un kontroles centram un Pārresoru koordinācijas centram šo datu analīzei.”  Likumprojekta sākotnējās ietekmes novērtējuma ziņojuma (anotācijas) III sadaļa. | **Finanšu ministrija:**  Papildus, ņemot vērā, ka atbilstoši likumprojekta 6.8 pantā paredzētajam Centrālajai statistikas pārvalde nodrošinās Covid19 saslimušo un vakcinēto personu datu sagatavošanu,  anotācijas III sadaļa ir papildināma ar Ekonomikas ministrijai (Centrālajai statistikas pārvaldei) papildu nepieciešamā finansējuma apmēru 2021.gadā, ievērojot Ekonomikas ministrijas sagatavotajā Ministru kabineta noteikumu projekta  “Grozījumi Ministru kabineta 2020.gada 9.jūnija noteikumos Nr.360 „Epidemioloģiskās drošības pasākumi Covid-19 infekcijas izplatības ierobežošanai”” anotācijā sniegto informāciju. | **Ņemts vērā** | Papildināta Likumprojekta sākotnējās ietekmes novērtējuma ziņojuma (anotācijas) III sadaļa. |

Zanda Jaunskunga

Kultūras ministrijas

Kultūrpolitikas departamenta

Radošo industriju nodaļas vadītāja

Tālr. 67330216; [Zanda.Jaunskunga@km.gov.lv](mailto:Zanda.Jaunskunga@km.gov.lv)